Orichinalment lo nombre Maestrazgo s'emplegaba en castellán pa lo norte de Castellón, una zona que en catalán se diz Maestrat y en aragonés medieval s'escriba Maestrado de Montesa. Lo toponimo Maestrazgo encomenzó a emplegar-se pa denominar zonas de Teruel quan os carlistas dirichitos por Cabrera se facioron fuertes en un enclau montanyoso entre Teruel, Castellón y Tarragona, con capital en Cantaviella y dimpués Moriella. Lo nombre Maestrazgo / Maestrat ha continato tenendo aplicación pa tierras teruelanas y castellonencas en lo sieglo XX como termin de promoción toristica (Mancomunidad turística del Maestrazgo), y s'emplega huei pa dicir a esta comarca.